**Stredisko Evanjelickej DIAKONIE, Diakonické centrum Sučany**

Partizánska 579/25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za IV. štvrťrok 2021 SED Sučany**

1. **Konferencie, školenia, kurzy, odborné semináre**

***20.10.2021 –*** Webinár s Magdou Veselskou a Marcelou Dobešovou na tému: Ako postaviť reálny a nestresujúci rozpočet ZSS, časť 1.

***26.10.2021*** – Webinár organizovaný spoločnosťou Hronček & Partners s.r.o., na tému: Pracovné právo (Ako správne postupovať pri vzniku a zániku PP, pracovnoprávne vzťahy a ich osobitosti v čase pandémie COVID – 19).

***09.11.2021*** – Webinár s Magdou Veselskou a Marcelou Dobešovou na tému: Ako postaviť reálny a nestresujúci rozpočet ZSS, časť 2.

***11.11.2021*** – XIX. odborná online konferencia, organizovaná Asociáciou poskytovateľov sociálnych služieb s názvom: Prechodná a finálna stabilizácia sociálnych služieb.

***30.11.2021*** – Odborná online konferencia, organizovaná Implementačnou agentúrou MPSVaR s názvom: Hodnota človeka v sociálnych službách.

***08.12.2021*** – Online kurz organizovaný centrom MEMORY, n.o. na tému: Individuálny plán klienta s demenciou v multidisciplinárnom tíme.

**2. Pracovné porady pre zamestnancov a klientov**

*Porada so zamestnancami:*

***21.10.2021*** – predmetom pracovnej porady boli nasledovné informácie:

Informácie riaditeľky a hlavnej sestry:

1. Informácie o odmenách z MPSVaR:

 – 15.10.2021 boli vyplatené zamestnancom (pracovný pomer od 01.10.2020 do 14.05.2021 a pracovný pomer trvá) odmeny za druhú vlnu pandémie vo výške 405,00 EUR (celková cena práce) a odmeny za májovú karanténu vo výške 405,00 EUR (celková cena práce).

2. Informácie k očkovaniu proti COVID - 19 III. dávkou:

 – očkovanie bude prebiehať v SED Sučany, termín orientačný – november 2021. Zamestnanci, ktorí majú záujem o očkovanie sa nahlásia hlavnej sestre.

3. Informácie týkajúce sa rozpisu služieb opatrovateľ/ka:

 – do 15. dňa v mesiaci napísať požiadavky voľna a RD do služieb,

– do 25. dňa v mesiaci vypísať a odovzdať výkaz,

– dovolenky nedávať v rovnakom dátume.

4. Informácie týkajúce sa starostlivosti o klientov:

– nezabúdať na hydratáciu klientov (zvýšená hydratácia je potrebná po hnačkách, treba dopĺňať tekutiny, pokiaľ klient nespí, hydratácia prebieha aj v nočnej službe, množstvo tekutín za 24 hod. má byť najmenej dva, dva ½ litra).

 – Sledovanie stolice klientov – hlásiť hlavnej sestre, keď klient nemal 2 - 3 dni stolicu.

 – Zhoršený zdravotný stav klientov treba riešiť ihneď, nečakať do poobedňajších hodín.

 – Dodržiavať pravidelnosť pri polohovaní imobilných klientov.

– Správne hospodárenie s plienkami klientov (nedávať klientom cez deň súčasne aj pants, aj plienku Flex, klientom s PK stačí len pants, alebo plienka 1 ks, klientom s väčšou spotrebou plienok budú plienky zakúpené).

– Nezabúdať na terapie ordinované o 6,00 hodine.

– V hlásení je nutné zvýrazniť červenou farbou dôležité informácie (napr. hypertenzia, volanie RZP, hospitalizácia).

– Zmena v organizácií práce opatrovateľov (večernú toaletu vykonáva opatrovateľ/ka z červeného oddelenia na žltom oddelení, večernú toaletu na červenom oddelení bude vykonávať nočná služba).

 – Nový klient v SED Sučany – nezabúdať na zaradenie do režimu kúpania.

Na záver sa riaditeľka poďakovala prítomným za účasť.

*Porada s klientmi:*

***20.12.2021*** – predmetom porady s klientmi SED Sučany boli nasledovné informácie:

* informovanie klientov o aktuálnej situácii v súvislosti s ochorením COVID – 19,
* informovanie klientov o realizácii návštev v SED Sučany počas vianočných a novoročných sviatkov,
* informovanie klientov o možnosti pobytu mimo SED Sučany počas vianočných a novoročných sviatkov.

**3. Duchovná práca pre zamestnancov a klientov**

*Duchovné služby*

O duchovné obživenie a posilu pre našich klientov sa v období posledných mesiacov roka starali bratia farári zo Sučian - Mgr. Daniel Beňuch (ECAV) a Mgr. Pavol Pečko (RKC), ktorí sa s klientmi stretávali na službách Božích, biblických hodinách a svätých omšiach.

Klienti boli vďační, že mohli pri týchto stretnutiach trošku pookriať, načerpať z Božieho slova a tým oveľa ľahšie zvládať prežívané chvíle.

**4. Prezentácia**

 V mesiaci október, pri príležitosti úcty k starším bol zverejnený článok o živote klientov v SED Sučany v týždenníku MY Turiec, na webe myturiec.sme.sk ako aj na FB MY Turiec/Martin.

**5. Vzdelávanie**

***21.10.2021*** *–* supervízia pod vedením supervízora PhDr. Soni Holúbkovej. Na supervízii sa stretol zdravotnícky, opatrovateľský a personál sociálne práce. V rámci supervízie sa preberala téma: „Zvládanie kritických situácií“.

**6. Realizované projekty na získavanie finančných prostriedkov**

**7. Peňažný dar**

**8.** **Počet personálu:**

HPP 25 osôb

DVP 4 osôb

DBPŠ 1 osoba

Spolu: 30 osôb

Noví zamestnanci:

- Miklošková Elena, upratovačka – od 01.10.2021 (HPP)

- Achimská Monika, opatrovateľka – od 01.10.2021 (HPP)

- Rumanová Jana, opatrovateľka – od 01.12.2021 (DVP)

- Balšianková Silvia, opatrovateľka – od 01.12.2021 (DVP)

Skončený pracovný pomer:

- Kučma Ján, údržbár – do 31.12.2021 (DVP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Urban Vladimír | 1938 | 05.10.2021 |
| Elena Kuricová – Rusnák | 1939 | 19.10.2021 |
| Štefan Vojtek | 1938 | 18.11.2021 |
| Ilona Milová | 1932 | 22.11.2021 |
| Anna Ševrlová | 1946 | 22.11.2021 |
| Božena Struharňanská | 1944 | 01.12.2021 |
| Janka Madliaková | 1942 | 20.12.2021 |
| Irena Kučerová | 1933 | 30.12.2021 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Želmíra Lipovská | 1931 | 18.10.2021 |
| Klára Hulková | 1933 | 01.11.2021 |
| Ladislav Taraba | 1930 | 07.11.2021 |
| Viera Lamošová | 1942 | 27.11.2021 |
| Jozef Krajčovič | 1935 | 07.12.2021 |
| Peter Krasuľa | 1953 | 17.12.2021 |
| Emília Bellová | 1931 | 25.12.2021 |
| Viliam Ondrla | 1956 | 25.12.2021 |

*Počet klientov*:

Ženy ZpS: 15 Muži ZpS: 8

Ženy DSS: 1 Muži DSS: 1

Ženy ŠZ: 16 Muži ŠZ: 4

Spolu klientov: 45

**9. Starostlivosť o budovu,ostatné práce**

* bežná údržba budovy (výmena vodovodných batérii, oprava poškodených miest, maľovanie izieb klientov a spoločných priestorov v budove),
* dezinfekcia invalidných vozíkov a ostatných zdravotných pomôcok,
* servis a revízia výťahov,
* deratizácia a dezinsekcia budovy,
* oprava bleskozvodu,
* čistenie okolia budovy.

**10. Akcie**

Decembrový mesiac sa hneď od začiatku niesol v znamení darčekov a milých prekvapení.

Dňa 6. decembra sme našich klientov za rána prekvapili ako „Mikulášsky poslíčkovia“ a obdarili ich drobným balíčkom. Niektorí boli veľmi prekvapení, lebo nič podobné nečakali, niektorí sa v spomienkach vrátili do detstva, či obdobia, keď rástli ich deti a vnúčatá. V konečnom dôsledku boli všetci nesmierne vďační aj za túto maličkosť – hlavne za prejavenú pozornosť. V tento deň nás prekvapili aj balíčky od študentov a učiteľov z Gymnázia Viliama Paulínyho -Tótha v Martine, ktorí chceli tiež prispieť k tomu, aby naši klienti mali tento deň veselý. Riadili sa heslom, ktoré bolo napísané na pohľadnici priloženej k balíčkom - „Človek nežije iba z lásky, ktorú prijíma, ale hlavne z tej, ktorú daruje!“.

Ešte pred dňom svätého Mikuláša nás potešili aj žiaci a ich rodičia zo ZŠ Krpeľany a priniesli tiež pár balíčkov pre našich klientov. Za kolektív ich odovzdala pani učiteľka Mgr. Daniela Húšťavová. Aj za túto pozornosť sme v mene našich klientov veľmi vďační.

**Celoslovenská zbierka „Koľko lásky sa zmestí do krabice od topánok?“**

sa v decembri roku 2021 dotýkala SED v Sučanoch druhýkrát. Opäť bolo potrebné naplniť krabice niečím teplým, sladkým, slaným, mäkkým, voňavým, niečím na zábavu a zo srdca.

Dňa 13. decembra boli krabice kontaktnou osobou - Karin Delinčákovou, ktorá v zbierke zastrešovala Sučany, doručené do nášho zariadenia. Každá krabička prešla karanténou najskôr u kontaktnej osoby a následne niekoľko dní v cieľovom zariadení pred tým ako sa dostala do rúk konkrétneho obdarovaného. Samotné odovzdávanie krabičiek bolo tiež veľmi milou skúsenosťou a zážitkom nielen pre obdarovaných. Sprevádzané bolo prekvapením, radosťou, vnútornou hĺbkou i slzičkou vďačnosti našich klientov. Ďakujeme preto všetkým dobrým ľuďom, ktorí sa zapojili a prispeli do tejto zbierky – aj vďaka nim mohli naši klienti cítiť symboliku daru ukrytú vo vianočných sviatkoch.

**Vianočný zázrak**

Bol názov projektu, ktorý spájal vianočné priania osamelých seniorov a ľudí, ktorí majú záujem im tieto priania splniť a vrátiť do ich životov kúsok Vianoc. Zapojili sme sa so siedmimi klientmi nášho zariadenia a mohli sme byť pritom, keď ich vianočné priania boli splnené a zhmotnené do konkrétnych a veľmi praktických darčekov. Všetkým prispievateľom, ktorí obdarili našich klientov ďakujeme.

**Časopis študentov Bilingválneho gymnázia Milana Hodžu v Sučanoch**

Pred Vianocami sme rozbehli aj spoluprácu a podporili iniciatívu štyroch študentov Bilingválneho gymnázia pre vznik časopisu „GBASÁCI PÍŠU...“ Časopis obsahuje najskôr predstavenie pisateľov, zaujímavé články, básne, umelecké fotky Sučian ako aj zábavnú časť – v ktorej nechýba tajnička, osemsmerovka, sudoku a tiež obrázky na spájanie, či vyfarbovanie. Klienti sa tejto iniciatíve mladých študentov veľmi potešili a veríme, že táto spolupráca bude pokračovať i ďalej.

**11. Práca s klientom**

Posledné mesiace roka 2021 sme sa snažili klientov zamestnať aktivitami súvisiacimi s ročnými obdobiami a tiež s prichádzajúcimi sviatkami. Pokračovali sme v rozbehnutej práci, ktorú obohacujeme o nové prvky, pričom sa v nej predovšetkým prispôsobujeme potrebám a požiadavkám našich klientov. Pri organizácii skupinových stretnutí pozývame klientov na základe ich približne zhodujúcich sa potrieb a záujmov, čím vytvárame, čo najhomogénnejšie skupiny. Všetky individuálne a skupinové stretnutia sú po skončení spracované a zdokumentované v písomnej zložke klienta.

Priaznivé jesenné počasie sme využívali na pohybovú aktivizáciu a praktizovali sme s niektorými klientmi pravidelné prechádzky v blízkom okolí zariadenia. Počas zimného obdobia sme kládli dôraz na pohybové cvičenia v interiéri, pri ktorých sme využívali dostupné pomôcky. Uvedomujeme si, že pravidelná telesná činnosť má pozitívny vplyv na stav svalstva, telesnú výkonnosť a je prínosom pre celkovú pohodu klientov. Pomáha im tiež pri zachovaní sebestačnosti a nezávislosti od druhej osoby.

Kognitívne funkcie mozgu sme rozvíjali za pomoci kognitívnej rehabilitácie. Má význam najmä pre klientov trpiacich rôznymi typmi demencie. Prostredníctvom pracovných listov, ktoré sú v písomnej forme, sme vyplňovali úlohy, čím sme rozvíjali - slovnú zásobu, koncentráciu, orientáciu, rozprávanie, vyjadrovanie svojich myšlienok, či zachovanie schopnosti písať a čítať.

Aktivizácie zamerané na využitie výtvarných techník sme v posledných troch mesiacoch roka venovali vyfarbovaniu obrázkov s aktuálnou tematikou využívajúc temperové farby a fixky. Svoju fantáziu a zmysel pre tvorivosť mohli klienti naplno využiť pri výrobe vianočných dekorácií na skrášlenie spoločných priestorov zariadenia.

Jemnú motoriku sme s našimi klientmi precvičovali pri pracovných činnostiach akými bolo napríklad krájanie darovaných jabĺčok na sušenie, či varenie sladkého kompótu, šitie vrecúšok, srdiečok a anjelikov vyplnených voňavou levanduľou a samotné predvianočné pečenie drobného vínového pečiva.

Spoločný čas sme venovali i spomínaniu a to hlavne na tradície predvianočného a vianočného obdobia.

Realizujeme pre klientov tiež nákupy, kde im nakupujeme tovar podľa ich želania a aktuálnej potreby.

**12. Výsledky hospodárenia**

|  |  |
| --- | --- |
| Stav na jednotlivých účtoch | 192.223,02 EUR |
| Stav pokladne k 31.12.2021 |  17.517,91EUR |
| *Príjmy:* |
| Príspevok za služby na základe zmluvy | 69.816,61 EUR |
| Nájomné za nebytové priestory | 5.968,50 EUR |
| Príspevky od VÚC | 35.919,12 EUR |
| Príspevky od MPSVaR | 89.995,65 EUR |
| *Výdavky:*  |
| mzdy |  101.843,70 EUR |
| príspevok zamestnávateľa DDS | 205,84 EUR |
| odvody | 34.687,34 EUR |
| SF | 535,65 EUR |

**13. Plány do budúcnosti**

* kvalitné poskytovanie sociálnej služby v prostredí, ktoré čo najviac podporuje sebestačnosť a autonómiu klientov,
* udržiavanie kvalitných vzťahov medzi SED Sučany a Ústredím ED, MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.
* podporovať a implementovať proces zavádzania podmienok kvality poskytovania sociálnej služby prostredníctvom vzdelávania odborných zamestnancov,
* oprava poškodených kúpeľni klientov SED Sučany,
* príprava nevyužitých priestorov budovy (vypratanie, udržiavacie práce, vypracovanie projektov...) na realizáciu vybudovania priestorov pre personál - šatne, sprchy, sklad materiálu, kancelárske miestnosti,
* vybudovanie oddychovej zóny pre klientov na východnej strane objektu.

V Sučanoch dňa 19.01.2022

 ……………………………………………….

 Mgr. Denisa Dučová

 štatutárny zástupca SED Sučany